### NN 42/2018 (9.5.2018.), Odluku o strukturi i sadržaju godišnjih financijskih izvještaja kreditnih institucija

HRVATSKA NARODNA BANKA

816

Na temelju članka 19. stavka 6. Zakona o računovodstvu (»Narodne novine«, br. 78/2015., 134/2015. i 120/2016.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O STRUKTURI I SADRŽAJU GODIŠNJIH FINANCIJSKIH IZVJEŠTAJA KREDITNIH INSTITUCIJA

Predmet Odluke

Članak 1.

(1) Ovom se Odlukom propisuju struktura i sadržaj godišnjih financijskih izvještaja kreditnih institucija.

(2) Struktura i sadržaj godišnjih financijskih izvještaja i upute za sastavljanje propisani su Uputom za primjenu Odluke o strukturi i sadržaju godišnjih financijskih izvještaja kreditnih institucija, koja je sastavni dio ove Odluke.

Obveznici primjene Odluke

Članak 2.

Odredbe ove Odluke primjenjuju se na kreditne institucije sa sjedištem u Republici Hrvatskoj koje su od Hrvatske narodne banke dobile odobrenje za rad.

Struktura i sadržaj godišnjih financijskih izvještaja

Članak 3.

(1) Kreditne institucije dužne su sastavljati godišnje financijske izvještaje iz članka 19. Zakona o računovodstvu (»Narodne novine«, br. 78/2015., 134/2015. i 120/2016.) prema strukturi i sadržaju iz Upute za primjenu Odluke o strukturi i sadržaju godišnjih financijskih izvještaja kreditnih institucija i u skladu s odredbama Međunarodnih standarda financijskog izvješćivanja.

(2) Podaci u Izvještaju o financijskom položaju (Bilanci), Računu dobiti i gubitka, Izvještaju o ostaloj sveobuhvatnoj dobiti, Izvještaju o novčanim tokovima i Izvještaju o promjenama kapitala iskazuju se u kunama za tekuću i prethodnu godinu.

(3) Odredbe ove Odluke na odgovarajući način primjenjuju se i na konsolidirane godišnje financijske izvještaje ako je kreditna institucija obvezna sastavljati ih s skladu s računovodstvenim propisima.

Prestanak važenja Odluke

Članak 4.

(1) Danom stupanja na snagu ove Odluke prestaje važiti Odluka o strukturi i sadržaju godišnjih financijskih izvještaja kreditnih institucija (»Narodne novine«, br. 30/2017. i 44/2017.).

(2) Posljednje izvještaje u skladu s Odlukom o strukturi i sadržaju godišnjih financijskih izvještaja kreditnih institucija (»Narodne novine«, br. 30/2017. i 44/2017.) kreditna institucija dužna je sastaviti i dostaviti za izvještajno razdoblje koje završava 31. prosinca 2017.

Stupanje na snagu

Članak 5.

(1) Prve izvještaje u skladu s odredbama ove Odluke kreditna institucija dužna je sastaviti i dostaviti za izvještajna razdoblja koja počinju 1. siječnja 2018.

(2) Ova Odluka stupa na snagu osmoga dana od dana objave u »Narodnim novinama«.

O. br. 136-020/04-18/BV

Zagreb, 26. travnja 2018.

Guverner
 Boris Vujčić, v. r.

UPUTA ZA PRIMJENU ODLUKE O STRUKTURI I SADRŽAJU GODIŠNJIH FINANCIJSKIH IZVJEŠTAJA KREDITNIH INSTITUCIJA

1. OPĆE ODREDBE

1. Ova je Uputa sastavni dio Odluke o strukturi i sadržaju godišnjih financijskih izvještaja kreditnih institucija.

2. Ovom se Uputom definiraju struktura i sadržaj godišnjih financijskih izvještaja koje su kreditne institucije dužne sastaviti u skladu sa Zakonom o računovodstvu.

3. Stavke koje se iskazuju kao negativna vrijednost unose se sa zagradama.

4. Na početku svakoga pojedinačnog izvještaja potrebno je u polju »Oznaka izvještaja« upisati riječ »konsolidirano« ako je riječ o konsolidiranom financijskom izvještaju odnosno »nekonsolidirano« ako je riječ o nekonsolidiranom financijskom izvještaju.

2. STRUKTURA I SADRŽAJ GODIŠNJIH FINANCIJSKIH IZVJEŠTAJA

2.1. Izvještaj o financijskom položaju (Bilanca)

5. Struktura Izvještaja o financijskom položaju (Bilance) jest sljedeća:

|  |  |  |
| --- | --- | --- |
| Naziv subjekta: | | MB: |
| Oznaka izvještaja: | | OIB: |
| Pozicija | Naziv pozicije | |
|  | Imovina | |
| 1. | Novčana sredstva, novčana potraživanja od središnjih banaka i ostali depoziti po viđenju (od 2. do 4.) | |
| 2. | Novac u blagajni | |
| 3. | Novčana potraživanja od središnjih banaka | |
| 4. | Ostali depoziti po viđenju | |
| 5. | Financijska imovina koja se drži radi trgovanja (od 6. do 9.) | |
| 6. | Izvedenice | |
| 7. | Vlasnički instrumenti | |
| 8. | Dužnički vrijednosni papiri | |
| 9. | Krediti i predujmovi | |
| 10. | Financijska imovina kojom se ne trguje koja se obvezno mjeri po fer vrijednosti kroz dobit ili gubitak (od 11. do 13.) | |
| 11. | Vlasnički instrumenti | |
| 12. | Dužnički vrijednosni papiri | |
| 13. | Krediti i predujmovi | |
| 14. | Financijska imovina po fer vrijednosti kroz dobit ili gubitak (15. + 16.) | |
| 15. | Dužnički vrijednosni papiri | |
| 16. | Krediti i predujmovi | |
| 17. | Financijska imovina po fer vrijednosti kroz ostalu sveobuhvatnu dobit (od 18. do 20.) | |
| 18. | Vlasnički instrumenti | |
| 19. | Dužnički vrijednosni papiri | |
| 20. | Krediti i predujmovi | |
| 21. | Financijska imovina po amortiziranom trošku (22. + 23.) | |
| 22. | Dužnički vrijednosni papiri | |
| 23. | Krediti i predujmovi | |
| 24. | Izvedenice – računovodstvo zaštite | |
| 25. | Promjene fer vrijednosti zaštićenih stavki u zaštiti portfelja od kamatnog rizika | |
| 26. | Ulaganja u društva kćeri, zajedničke pothvate i pridružena društva | |
| 27. | Materijalna imovina | |
| 28. | Nematerijalna imovina | |
| 29. | Porezna imovina | |
| 30. | Ostala imovina | |
| 31. | Dugotrajna imovina i grupe za otuđenje klasificirane kao namijenjene za prodaju | |
| 32. | Ukupna imovina (1. + 5. + 10. + 14. + 17. + 21. + od 24. do 31.) | |
|  | Obveze | |
| 33. | Financijske obveze koje se drže radi trgovanja (od 34. do 38.) | |
| 34. | Izvedenice | |
| 35. | Kratke pozicije | |
| 36. | Depoziti | |
| 37. | Izdani dužnički vrijednosni papiri | |
| 38. | Ostale financijske obveze | |
| 39. | Financijske obveze po fer vrijednosti kroz dobit ili gubitak (od 40. do 42.) | |
| 40. | Depoziti | |
| 41. | Izdani dužnički vrijednosni papiri | |
| 42. | Ostale financijske obveze | |
| 43. | Financijske obveze mjerene po amortiziranom trošku (od 44. do 46.) | |
| 44. | Depoziti | |
| 45. | Izdani dužnički vrijednosni papiri | |
| 46. | Ostale financijske obveze | |
| 47. | Izvedenice – računovodstvo zaštite | |
| 48. | Promjene fer vrijednosti zaštićenih stavki u zaštiti portfelja od kamatnog rizika | |
| 49. | Rezervacije | |
| 50. | Porezne obveze | |
| 51. | Temeljni kapital koji se vraća na zahtjev | |
| 52. | Ostale obveze | |
| 53. | Obveze uključene u grupe za otuđenje klasificirane kao namijenjene za prodaju | |
| 54. | Ukupne obveze (33. + 39. + 43. + od 47. do 53.) | |
|  | Kapital | |
| 55. | Temeljni kapital | |
| 56. | Premija na dionice | |
| 57. | Izdani vlasnički instrumenti osim kapitala | |
| 58. | Ostali vlasnički instrumenti | |
| 59. | Akumulirana ostala sveobuhvatna dobit | |
| 60. | Zadržana dobit | |
| 61. | Revalorizacijske rezerve | |
| 62. | Ostale rezerve | |
| 63. | ( – ) Trezorske dionice | |
| 64. | Dobit ili gubitak koji pripadaju vlasnicima matičnog društva | |
| 65. | ( – ) Dividende tijekom poslovne godine | |
| 66. | Manjinski udjeli [nekontrolirajući udjeli] | |
| 67. | Ukupno kapital (od 55. do 66.) | |
| 68. | Ukupno obveze i kapital (54. + 67.) | |

6. Izvještaj o financijskom položaju (Bilanca) popunjava se u skladu s uputama iz Priloga V. Provedbene uredbe Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (u nastavku teksta: Provedbena uredba Komisije (EU) br. 680/2014).

7. Točku 66. Izvještaja o financijskom položaju (Bilance) popunjavaju samo kreditne institucije koje sastavljaju konsolidirane godišnje izvještaje.

2.2. Račun dobiti i gubitka

8. Struktura Računa dobiti i gubitka jest sljedeća:

|  |  |  |
| --- | --- | --- |
| Naziv subjekta: | | MB: |
| Oznaka izvještaja: | | OIB: |
| Pozicija | Naziv pozicije | |
| 1. | Kamatni prihodi | |
| 2. | (Kamatni rashodi) | |
| 3. | (Rashodi od temeljnog kapitala koji se vraća na zahtjev) | |
| 4. | Prihodi od dividende | |
| 5. | Prihodi od naknada i provizija | |
| 6. | (Rashodi od naknada i provizija) | |
| 7. | Dobici ili ( – ) gubici po prestanku priznavanja financijske imovine i financijskih obveza koje nisu mjerene po fer vrijednosti kroz dobit ili gubitak, neto | |
| 8. | Dobici ili ( – ) gubici po financijskoj imovini i financijskim obvezama koje se drže radi trgovanja, neto | |
| 9. | Dobici ili gubici po financijskoj imovini kojom se ne trguje koja se obvezno mjeri po fer vrijednosti kroz dobit ili gubitak, neto | |
| 10. | Dobici ili ( – ) gubici po financijskoj imovini i financijskim obvezama po fer vrijednosti kroz dobit ili gubitak, neto | |
| 11. | Dobici ili ( – ) gubici od računovodstva zaštite, neto | |
| 12. | Tečajne razlike [dobit ili ( – ) gubitak], neto | |
| 13. | Dobici ili ( – ) gubici po prestanku priznavanja nefinancijske imovine, neto | |
| 14. | Ostali prihodi iz poslovanja | |
| 15. | (Ostali rashodi iz poslovanja) | |
| 16. | Ukupno prihodi iz poslovanja, neto (1. – 2. – 3. + 4. + 5. – 6. + od 7. do 14. – 15.) | |
| 17. | (Administrativni rashodi) | |
| 18. | (Amortizacija) | |
| 19. | Dobici ili ( – ) gubici zbog promjena, neto | |
| 20. | (Rezervacije ili ( – ) ukidanje rezervacija) | |
| 21. | (Umanjenje vrijednosti ili ( – ) ukidanje umanjenja vrijednosti po financijskoj imovini koja nije mjerena po fer vrijednosti kroz dobit ili gubitak) | |
| 22. | (Umanjenje vrijednosti ili ( – ) ukidanje umanjenja vrijednosti ulaganja u društva kćeri, zajedničke pothvate i pridružena društva) | |
| 23. | (Umanjenje vrijednosti ili ( – ) ukidanje umanjenja vrijednosti po nefinancijskoj imovini) | |
| 24. | Negativni goodwill priznat u dobiti ili gubitku | |
| 25. | Udio dobiti ili ( – ) gubitka od ulaganja u društva kćeri, zajedničke pothvate i pridružena društva obračunatih metodom udjela | |
| 26. | Dobit ili ( – ) gubitak od dugotrajne imovine i grupe za otuđenje klasificirane kao namijenjene za prodaju koje nisu kvalificirane kao poslovanje koje se neće nastaviti | |
| 27. | Dobit ili ( – ) gubitak prije oporezivanja iz poslovanja koje će se nastaviti (16. – 17. – 18. + 19. – od 20. do 23. + od 24. do 26.) | |
| 28. | (Porezni rashodi ili ( – ) prihodi povezani s dobiti ili gubitkom iz poslovanja koje će se nastaviti) | |
| 29. | Dobit ili ( – ) gubitak nakon oporezivanja iz poslovanja koje će se nastaviti (27. – 28.) | |
| 30. | Dobit ili ( – ) gubitak nakon oporezivanja iz poslovanja koje se neće nastaviti (31. – 32.) | |
| 31. | Dobit ili ( – ) gubitak prije oporezivanja iz poslovanja koje se neće nastaviti | |
| 32. | (Porezni rashodi ili ( – ) prihodi povezani s poslovanjem koje se neće nastaviti) | |
| 33. | Dobit ili ( – ) gubitak tekuće godine (29. + 30.; 34. + 35.) | |
| 34. | Pripada manjinskom udjelu [nekontrolirajući udjeli] | |
| 35. | Pripada vlasnicima matičnog društva | |

9. Račun dobiti i gubitka popunjava se u skladu s uputama iz Priloga V. Provedbene uredbe Komisije (EU) br. 680/2014.

10. Upotreba zagrada u oznaci stavke u Računu dobiti i gubitka znači da tu stavku treba oduzeti kako bi se dobio ukupan iznos, ali to ne znači da se ta stavka iskazuje kao negativna vrijednost.

11. Točke 34. i 35. Računa dobiti i gubitka popunjavaju samo kreditne institucije koje sastavljaju konsolidirane godišnje izvještaje.

2.3. Izvještaj o ostaloj sveobuhvatnoj dobiti

12. Struktura Izvještaja o ostaloj sveobuhvatnoj dobiti jest sljedeća:

|  |  |  |
| --- | --- | --- |
| Naziv subjekta: | | MB: |
| Oznaka izvještaja: | | OIB: |
| Pozicija | Naziv pozicije | |
| 1. | Dobit ili ( – ) gubitak tekuće godine | |
| 2. | Ostala sveobuhvatna dobit (3. + 15.) | |
| 3. | Stavke koje neće biti reklasificirane u dobit ili gubitak (od 4. do 10. + 13. + 14.) | |
| 4. | Materijalna imovina | |
| 5. | Nematerijalna imovina | |
| 6. | Aktuarski dobici ili ( – ) gubici od mirovinskih planova pod pokroviteljstvom poslodavca | |
| 7. | Dugotrajna imovina i grupe za otuđenje namijenjene za prodaju | |
| 8. | Udjel ostalih priznatih prihoda i rashoda od subjekata koji se obračunava metodom udjela | |
| 9. | Promjene fer vrijednosti vlasničkih instrumenata mjerenih po fer vrijednosti kroz ostalu sveobuhvatnu dobit | |
| 10. | Dobici ili ( – ) gubici od računovodstva zaštite vlasničkih instrumenata mjerenih po fer vrijednosti kroz ostalu sveobuhvatnu dobit, neto | |
| 11. | Promjene fer vrijednosti vlasničkih instrumenata mjerenih po fer vrijednosti kroz ostalu sveobuhvatnu dobit [zaštićena stavka] | |
| 12. | Promjene fer vrijednosti vlasničkih instrumenata mjerenih po fer vrijednosti kroz ostalu sveobuhvatnu dobit [instrument zaštite] | |
| 13. | Promjene fer vrijednosti financijskih obveza mjerenih po fer vrijednosti kroz dobit ili gubitak koje se pripisuju promjenama u kreditnom riziku | |
| 14. | Porez na dobit koji se odnosi na stavke koje neće biti reklasificirane | |
| 15. | Stavke koje je moguće reklasificirati u dobit ili gubitak (od 16. do 23.) | |
| 16. | Zaštita neto ulaganja u inozemno poslovanje [efektivni udjel] | |
| 17. | Preračunavanje stranih valuta | |
| 18. | Zaštite novčanih tokova [efektivni udjel] | |
| 19. | Instrumenti zaštite od rizika [elementi koji nisu određeni] | |
| 20. | Dužnički instrumenti po fer vrijednosti kroz ostalu sveobuhvatnu dobit | |
| 21. | Dugotrajna imovina i grupe za otuđenje namijenjene za prodaju | |
| 22. | Udjel ostalih priznatih prihoda i rashoda od ulaganja u društva kćeri, zajedničke pothvate i pridružena društva | |
| 23. | Porez na dobit koji se odnosi na stavke koje je moguće reklasificirati u dobit ili ( – ) gubitak | |
| 24. | Ukupna sveobuhvatna dobit tekuće godine (1. + 2.; 25. + 26.) | |
| 25. | Pripada manjinskom udjelu [nekontrolirajući udjel] | |
| 26. | Pripada vlasnicima matičnog društva | |

13. Izvještaj o ostaloj sveobuhvatnoj dobiti popunjava se u skladu s uputama iz Priloga V. Provedbene uredbe Komisije (EU) br. 680/2014.

14. Točke 25. i 26. Izvještaja o ostaloj sveobuhvatnoj dobiti popunjavaju samo kreditne institucije koje sastavljaju konsolidirane godišnje izvještaje.

2.4. Izvještaj o novčanim tokovima

15. Kreditne institucije mogu sastavljati Izvještaj o novčanim tokovima primjenjujući direktnu ili indirektnu metodu.

16. Struktura Izvještaja o novčanim tokovima jest sljedeća:

|  |  |  |
| --- | --- | --- |
| Naziv subjekta: | | MB: |
| Oznaka izvještaja: | | OIB: |
| Pozicija | Naziv pozicije | |
|  | Poslovne aktivnosti prema direktnoj metodi | |
| 1. | Naplaćene kamate i slični primici | |
| 2. | Naplaćene naknade i provizije | |
| 3. | (Plaćene kamate i slični izdaci) | |
| 4. | (Plaćene naknade i provizije) | |
| 5. | (Plaćeni troškovi poslovanja) | |
| 6. | Neto dobici/(gubici) od financijskih instrumenata po fer vrijednosti u računu dobiti i gubitka | |
| 7. | Ostali primici | |
| 8. | (Ostali izdaci) | |
|  | Poslovne aktivnosti prema indirektnoj metodi | |
| 9. | Dobit/(gubitak) prije oporezivanja | |
|  | Usklađenja: | |
| 10. | Umanjenja vrijednosti i rezerviranja | |
| 11. | Amortizacija | |
| 12. | Neto nerealizirana (dobit)/gubitak od financijske imovine i obveza po fer vrijednosti kroz račun dobiti i gubitka | |
| 13. | (Dobit)/gubitak od prodaje materijalne imovine | |
| 14. | Ostale nenovčane stavke | |
|  | Promjene u imovini i obvezama iz poslovnih aktivnosti | |
| 15. | Sredstva kod Hrvatske narodne banke | |
| 16. | Depoziti kod financijskih institucija i krediti financijskim institucijama | |
| 17. | Krediti i predujmovi ostalim komitentima | |
| 18. | Vrijednosni papiri i drugi financijski instrumenti po fer vrijednosti kroz ostalu sveobuhvatnu dobit | |
| 19. | Vrijednosni papiri i drugi financijski instrumenti koji se drže radi trgovanja | |
| 20. | Vrijednosni papiri i drugi financijski instrumenti kojima se aktivno ne trguje, a vrednuju se prema fer vrijednosti kroz račun dobiti i gubitka | |
| 21. | Vrijednosni papiri i drugi financijski instrumenti koji se obvezno vode po fer vrijednosti kroz račun dobiti i gubitka | |
| 22. | Vrijednosni papiri i drugi financijski instrumenti koji se vode po amortiziranom trošku | |
| 23. | Ostala imovina iz poslovnih aktivnosti | |
| 24. | Depoziti od financijskih institucija | |
| 25. | Transakcijski računi ostalih komitenata | |
| 26. | Štedni depoziti ostalih komitenata | |
| 27. | Oročeni depoziti ostalih komitenata | |
| 28. | Izvedene financijske obveze i ostale obveze kojima se trguje | |
| 29. | Ostale obveze iz poslovnih aktivnosti | |
| 30. | Naplaćene kamate iz poslovnih aktivnosti [indirektna metoda] | |
| 31. | Primljene dividende iz poslovnih aktivnosti [indirektna metoda] | |
| 32. | Plaćene kamate iz poslovnih aktivnosti [indirektna metoda] | |
| 33. | (Plaćeni porez na dobit) | |
| 34. | Neto novčani tokovi iz poslovnih aktivnosti (od 1. do 33.) | |
|  | Ulagačke aktivnosti | |
| 35. | Primici od prodaje/(plaćanja za kupnju) materijalne i nematerijalne imovine | |
| 36. | Primici od prodaje/(plaćanja za kupnju) ulaganja u društva kćeri, zajedničke pothvate i pridružena društva | |
| 37. | Primici od naplate/(plaćanja za kupnju) vrijednosnih papira i drugih financijskih instrumenata iz ulagačkih aktivnosti | |
| 38. | Primljene dividende iz ulagačkih aktivnosti | |
| 39. | Ostali primici/(plaćanja) iz ulagačkih aktivnosti | |
| 40. | Neto novčani tokovi iz ulagačkih aktivnosti (od 35. do 39.) | |
|  | Financijske aktivnosti | |
| 41. | Neto povećanje/(smanjenje) primljenih kredita iz financijskih aktivnosti | |
| 42. | Neto povećanje/(smanjenje) izdanih dužničkih vrijednosnih papira | |
| 43. | Neto povećanje/(smanjenje) instrumenata dopunskoga kapitala | |
| 44. | Povećanje dioničkoga kapitala | |
| 45. | (Isplaćena dividenda) | |
| 46. | Ostali primici/(plaćanja) iz financijskih aktivnosti | |
| 47. | Neto novčani tokovi iz financijskih aktivnosti (od 41. do 46.) | |
| 48. | Neto povećanje/(smanjenje) novca i novčanih ekvivalenata (34. + 40. + 47.) | |
| 49. | Novac i novčani ekvivalenti na početku godine | |
| 50. | Učinak promjene tečaja stranih valuta na novac i novčane ekvivalente | |
| 51. | Novac i novčani ekvivalenti na kraju godine (48. + 49. + 50.) | |

17. U Izvještaju o novčanom toku kreditne institucije raspoređuju stavke u poslovne, ulagačke i financijske aktivnosti u skladu s Međunarodnim računovodstvenim standardom 7 – Izvještaj o novčanim tokovima.

18. Ovisno o primijenjenoj metodi, kreditna institucija popunjava ili retke od 1. do 8. ili retke od 9. do 14. Retke koji se odnose na metodu koju nije primijenila kreditna institucija ostavlja praznima.

19. Redci 30., 31. i 32. popunjavaju se samo ako kreditna institucija primjenjuje indirektnu metodu.

20. Plasmani u faktoring i forfajting iskazuju se u onoj kategoriji po kojoj se vode u kontnom planu u skladu s Odlukom o kontnom planu za kreditne institucije (»Narodne novine«, br. 104/2017.).

2.5. Izvještaj o promjenama kapitala

21. Struktura Izvještaja o promjenama kapitala jest sljedeća:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Naziv subjekta: | | | | | | | | | | | | | | MB: | |
| Oznaka izvještaja: | | | | | | | | | | | | | | OIB: | |
| Pozicija | Naziv pozicije |  | | | | | | | | | | | | | |
|  |  | Kapital | Premija na dionice | Izdani vlasnički instrumenti osim kapitala | Ostali vlasnički instrumenti | Akumulirana ostala sveobuhvatna dobit | Zadržana dobit | Revalorizacijske rezerve | Ostale rezerve | ( ) Trezorske dionice | Dobit ili ( – ) gubitak koji pripada vlasnicima matičnog društva | ( ) Dividende tijekom poslovne godine | Manjinski udjeli | | Ukupno |
| Akumulirana ostala sveobuhvatna dobit | Ostale stavke |
| 1. | Početno stanje [prije prepravljanja] |  |  |  |  |  |  |  |  |  |  |  |  |  |  |
| 2. | Učinci ispravaka pogrešaka |  |  |  |  |  |  |  |  |  |  |  |  |  |  |
| 3. | Učinci promjena računovodstvenih politika |  |  |  |  |  |  |  |  |  |  |  |  |  |  |
| 4. | Početno stanje [tekuće razdoblje] (1. + 2. + 3.) |  |  |  |  |  |  |  |  |  |  |  |  |  |  |
| 5. | Izdavanje redovnih dionica |  |  |  |  |  |  |  |  |  |  |  |  |  |  |
| 6. | Izdavanje povlaštenih dionica |  |  |  |  |  |  |  |  |  |  |  |  |  |  |
| 7. | Izdavanje ostalih vlasničkih instrumenata |  |  |  |  |  |  |  |  |  |  |  |  |  |  |
| 8. | Izvršavanje ili istek ostalih izdanih vlasničkih instrumenata |  |  |  |  |  |  |  |  |  |  |  |  |  |  |
| 9. | Pretvaranje dugovanja u vlasničke instrumente |  |  |  |  |  |  |  |  |  |  |  |  |  |  |
| 10. | Redukcija kapitala |  |  |  |  |  |  |  |  |  |  |  |  |  |  |
| 11. | Dividende |  |  |  |  |  |  |  |  |  |  |  |  |  |  |
| 12. | Kupnja trezorskih dionica |  |  |  |  |  |  |  |  |  |  |  |  |  |  |
| 13. | Prodaja ili poništenje trezorskih dionica |  |  |  |  |  |  |  |  |  |  |  |  |  |  |
| 14. | Reklasifikacija financijskih instrumenata iz vlasničkih instrumenata u obveze |  |  |  |  |  |  |  |  |  |  |  |  |  |  |
| 15. | Reklasifikacija financijskih instrumenata iz obveza u vlasničke instrumente |  |  |  |  |  |  |  |  |  |  |  |  |  |  |
| 16. | Prijenosi između komponenata vlasničkih instrumenata |  |  |  |  |  |  |  |  |  |  |  |  |  |  |
| 17. | Povećanje ili ( – ) smanjenje vlasničkih instrumenata kao posljedica poslovnih kombinacija |  |  |  |  |  |  |  |  |  |  |  |  |  |  |
| 18. | Plaćanja temeljena na dionicama |  |  |  |  |  |  |  |  |  |  |  |  |  |  |
| 19. | Ostalo povećanje ili ( – ) smanjenje vlasničkih instrumenata |  |  |  |  |  |  |  |  |  |  |  |  |  |  |
| 20. | Ukupna sveobuhvatna dobit tekuće godine |  |  |  |  |  |  |  |  |  |  |  |  |  |  |
| 21. | Završno stanje [tekuće razdoblje] (od 4. do 20.) |  |  |  |  |  |  |  |  |  |  |  |  |  |  |

22. Izvještaj o promjenama kapitala popunjava se u skladu s uputama iz Priloga V. Provedbene uredbe Komisije (EU) br. 680/2014.

2.6. Bilješke uz financijske izvještaje

23. Bilješke uz financijske izvještaje sadržavaju dodatne i dopunske informacije u skladu s odredbama Međunarodnih standarda financijskog izvješćivanja koje nisu prezentirane u Izvještaju o financijskom položaju, Računu dobiti i gubitka, Izvještaju o ostaloj sveobuhvatnoj dobiti, Izvještaju o novčanim tokovima i Izvještaju o promjenama kapitala.

24. Dodatno, kreditna institucija dužna je u bilješkama navesti i:

1) ukupan iznos naknada koji za određenu financijsku godinu naplaćuje samostalni revizor ili revizorsko društvo za zakonski propisanu reviziju godišnjih financijskih izvještaja

2) ukupan iznos naknada za druge usluge koje revizorsko društvo može obavljati u skladu sa zakonom kojim se uređuje poslovanje kreditnih institucija i

3) ukupan iznos izdataka za istraživanje i razvoj koji su osnova za dodjelu državne potpore.

25. Kreditne su institucije dužne u bilješkama uz financijske izvještaje prezentirati i sljedeće izvanbilančne stavke:

1. garancije

2. akreditive

3. mjenice

4. okvirne kredite i obveze financiranja

5. ostale rizične klasične izvanbilančne stavke

6. budućnosnice

7. opcije

8. ugovore o razmjeni

9. forvarde

10. ostale izvedenice.